
“Kananjalo aSizanga Sithumele Mprofethi Singamthumeli ngolwimi Iwabantu 
bakukbo khona'ukuze enze umyalezo ucace kubo. Ke kaloku u Allah Uvumela 
alahleke lowo Athande ukuba alahleke, Akhokele lowo Athande ukumkhokela. 
Yena nguSomandla, uSobulumko.” 
(Quran 14:4) 





Intshayelelo 


Kuye kwafumaneka ukuba kuyimfuneko enkulu yokuba kubekho 
kubekho incwadi yeHadith yolwimi lwesiXhosa. Yinggokelela 
yeeHadith ezimbalwa, ezifundisayo ezaziwa kakhulu ngokuba ziiHadith 
eziyi 40 Zika Imaam Nawawi Rahimahullah. 


Kodwa le ingqokelela ineeHadith eziyi 42 eziquka izinto ezibalulekileyo 
kubomi bemihla ngemihla. 


I-Al Hidaya Centre Eastern Cape ithe yakubona le mfuneko imandla, ithe 
yafumana i-Aalim eyincutshe kwisiXhosa ukuba ithabathe 248 
lokugugulela esixhosenile nggokelela yeeHadith ngesiXhosa esilula. 


Olu lungezelo lwexabiso kulwimi lwesiXhosa. 


Siyathandaza kwaye sicela ku-Allah ukuba ayomkele le nguqulelo kwaye 
Ayenzeulutho eluntwini. 

Kubaliswa ngu Umar ibn al Khattaab Radiallahu anhu 


“Zonke izenzo ziyakugwetywa ngokungqamene neenjongo, kwaye ingulowo 
uyakufumana lonto ebenenjongo yayo. Lowo uthe wafuduka enenjongo 
yokufumana ulonwabo luka -Allah noMthunywa waKhe, lowo imfuduko 

yakhe iyakwamkeleka ku-Allah nakuMthunywa wakhe. Kanti lowo 
ufudukayo khona ukuze azokuzuza kwizinto zehlabathi okanye ufuduka 
kuba efuna ukutshata inenekazi, imfuduko yakhe iyakuba yeyalonto 
afudukele yona.” 


(Bukhari, Muslim) 

Kubaliswa ngu Umar ibn al Khattaab Radiallahu anhu 


Ngenye imini sasihleli noRasoolullah Sallallahu 
Alayhi Wasallam, ndoda ithile eyayinzibe impahla emhlophe ghwa kwaye 
inenwele ezimnyama thsu, yafika kuthi. Kodwa (le ndoda) yayingenazo 
iimpawu zokuba ngumhambi, kwaye (kuthi bahlali base Madinah) 
kwakungekho namnye omaziyo. Le ndoda yahlala phantsi kufutshane 
noRasoolullah Sallallahu Alayhi Wasallam amadolo ayo athi nca ku 
Rasoolullah Sallallahu Alayhi Wasallam kwaye yabeka izandla zayo 
emathangeni ayo yathi, “Yini na Muhammad, ndichazele ukuba yintoni i- 
Islam?” uRasoolullah Sallallahu Alayhi Wasallam waphendula wathi, “I-Islam 
kukuba unggine ukuba akukho namnye ofanelwe ukungulwa ngaphandle 
kuka -Allah kwaye uMuhammad nguMthunywa waKhe Sallallahu Alayhi 
Wasallam, nokuba uthandaze, ubhatala iZakaat, ukuzila (ngenyanga 
yeRamadhaan) kunye nokuya kwi Hajj kwindlu ka-Allah ukuba unako 
ukwenza oko (unazo iintsiba zokwenza oko).” Lo (ndoda) yathi, “Uthethe 
inyani.” Samangaliswa kukuba ibuze umbuzo emva koko inike impendulo. 
Yaghubekeka yabuza yathi, “Yintoni na i-Imaan (ukholo)?” URasoolullah 
Sallallahu Alayhi Wasallam waphendula wathi, “Kukukholelwa ku-Allah, 
kwiiNgelosi zaKhe, iincwadi zaKhe, abaThunywa baKhe kunye nemini 
yokuggibela nokuba ukholelwe kwiQadr (ukuba konke okuhle nokubi 
kwenzeka ngemvume ka-Allah).” Lo (ndoda) yathi uthethe inyani, “Emva 
koko yabuza ukuba yintoni na i-Ihsan?” URasoolullah Sallallahu Alayhi 
Wasallam wathi, “Kukungula u-Allah ngokungathi uyambona, (ukuba 
akukwazi ukumngula ngokungathi uyambona) (mngule ngenkolelo yokuba) 
inene Yena uyakubona.” Lo (ndoda) yathi, “Ndixelele malunga nemini 
yomgwebo.” URasoolullah Sallallahu Alayhi Wasallam wathi, “Lo ubuzwayo 
akanalwazi olungaphezulu kunalowo ubuzayo.” Lo (ndoda) yathi, “kulungile 
ndichazele malunga neempawu zayo (imini yomgwebo).” URasoolullallah 
Sallallahu Alayhi Wasallam wathi, “Ikhobokazana liyakuzala inkosazana yalo, 
uyakubona abo bangenazihlangu, bangenampahla, bangamahlwempu, 
abelusi beegusha bekhuphisana ekwakheni izakhiwo eziphezulu zexabiso.” 
Emva koko yahamba lo ndoda. Ndalinda ithutyana, emva koko uRasoolullah 
Sallallahu wathi, “Yini na Omar, uyayazi ukuba ngubani na lo ebebuza 
imibuzo?” Ndathi (Omar) “u-Allah noMthunywa waKhe bazi ngcono.” 
URasoolullah Sallallahu Alayhi Wasallam wathi, “Lo ibingu Gabriyeli Alayhi 
salaam. Ebezokunifundisa ngenkolo yenu.” 


(Muslim) 

Kubaliswa ngu Abdullah ibn Umar ibn al Khattab Radiallahu anhuma 


“I-Islam isekelwe kwiintsika ezintlanu: Ukungqina ukuba akukho namnye 
ofanelwe ukunqulwa ngaphandle kuka-Allah kunye nokungqina ukuba 
uMuhammad nguMthunywa ka-Allah, uthandaza, ubhatala iZakaat 
(umnikelo olunyanzelo), ukuya kwiHajj kunye nokuzila ngenyanga 
yeRamadhaan.” 


(Bukhari, Muslim) 

“Ngethuba nidalwa nonke nathi nahlangana esibelekweni somama benu 
iintsuku ezi ngamashumi amane (nilithontsi le mbewu yenzala - sperm), 
emva koko naligazi eligunungekileyo (iintsuku ezingamashumi amane), 
emva koko nalisuntswana lesihlunu senyama (iintsuku ezi ngamashumi 
amane). Emva koko iNgelosi iyathunyelwa ukuba iniphefumlele, kwaye (lo 
Ngelosi iyalelwa) izinto ezine: Ukuba ibhale isondlo esiyakuthi sifunyanwe 
(ngulo mntu), ubungakanani kwexesha lakhe lokuphila, izenzo zakhe ukuba 
uyakuba nethamsanqa okanye uyakuba nelishwa. Ndiyafunga ngalowo 
kungekho namnye ofanelwe ukukhonzwa ngaphandle kwakhe, ingulowo 
uyakwenza izenzo zabantu baseParadesi, kude kube kushiyeke nje iCubic 
enye phakathi kwakhe neParadesi, emva koko isigqibo sesiphelo 
sithabathele ulawulo kuso. Uyakwenza izenzo zabantu basesiHogweni njalo 
abe ungeniswa esihogweni. Inene abanye benu uyakwenza izenzo zabantu 
basesi Hogweni kodwa eselelwe yiCubic phakathi kwakhe nesihogo, isigqibo 
malunga nesphelo sakhe sithabathele ulawulo kuso, asuke enze isenzo 
sabantu baseParadesi njalo abe uyayingena (Iparadesi).” 


(Bukhari, Muslim) 

Kubaliswa ngu Hazrat Aaishah Radiallahu Anha 


“Nawuphi na lowo uza nento entsha enkolweni (Deen), lonto intsha 
iyakugatywa.” 


(Bukhari, Muslim) 

Kubaliswa ngu Numan ibn Basheer Radiallahu anhuma 


“Konke okuvumelekileyo (ngokwe-Islam) kucacile, kanti noko 
kungavumelekanga (ngokwe-Islam) kucacile, phakathi kwezo zinto zimbini 
kukho izinto ekukho amathandabuzo kuzo apho abantu bangenalwazi 
luphangaleleyo kuzo. Kengoko lowo uzikhwebulayo kwezo zinto kukho 
amathandabuzo, ngokuyinene wenza inkolo kunye nesidima sakhe sicace, 
kanti lowo uthi abelixhoba lezo zinto zinamathandabuzo (ekuggibeleni) 
uyakuphetha esenza nezo zinto zingavumelekanga, ngokufanayo nomalusi 
ogada imfuyo kufutshane nomhlaba ongcwele, ekuggibeleni ziyaphetha 
zisitya (kulo mhlaba ungcwele). Yabona, yonke ikumkani inendawo 
engcwele, ngokuyinene indawo engcwele ka-Allah zizinto ‘azenze 
azavumeleka.' Inene emzimbeni, kukho isintsu lesihlunu, elithi xa lime 
kakuhle (lase mpilweni) umzimba wonke ubasempilweni kanti ukuba elo 
suntswana lesihlunu lityhefekile, wonke umzimba uyatyhefeka. Inene (eso 
hlunu |yintliziyo.” 


(Bukhari, Muslim) 

Kubaliswa ngu Tameem ibn Aus al Daaree Radiallahu anhu 
Inkolo kukucebisa ngokunyanisekileyo. “Sathi, Kubani? Wathi, Malunga no- 


Allah, Incwadi, uMthunywa kunye neenkokheli zamaMuslim kunye namanye 
amaMuslim.” 


(Muslim) 

Kubaliswa ngu Abdullah ibn Umar Radiallahu anhuma 


“Ndiyalelwe ukuba Ndilwe nabantu (abanqula izithixo), bade babe 
bayanggina ukuba akukho namnye ofanelwe ukukhonzwa ngaphandle kuka- 
Allah kwaye uMuhammad Sallallahu Alayhi Wasallam nguMthunywa ka- 
Allah, kwaye babe bayathandaza, babhatala iZakaat. Ukuba benza njalo 
bayakukhuseleka ubom babo kum kunye neempahla zakhe, ngaphandle 
kokuba bathe (benza) izinto ezenza ukuba umntu afanelwe kukohlwaywa 
ngokwe -Islam isiggibo malunga nabo siyakuba ku -Allah.” 


(Bukhari, Muslim) 

Kubaliswa ngu Abu Hurayrah Radiallahu anhu 


“Yonke into endithe ndaninganda kuyo zikhwebuleni kuyo, kanti yonke into 
endithe ndaniyalela yona yenzeni, kangangoko ninako, kuba inene ngenza 
yokubuza imibuzo emininzi nokuxambulisana nabaProfethi babo 
kwakhokelela ekubeni batshatyalaliswe abo babephambi kwenu.” 


(Bukhari, Muslim) 

Kubaliswa ngu Abu Hurayrah Radiallahu anhu 


“U-Allah usulungekile kwaye womkela kuphela oko kusulungekileyo. 
Kwakhona u-Allah uyalele amakholwa ukuba nawo enze oko akuyalele 
abaThunywa. Kengoko uSomandla uthe, “Hini na nina baThunywa, yidlani 
izinto ezilungileyo u-Allah Azenze zavumeleka (kuni), nenze izinto 
ezilungileyo. Inene, Mna Ndiyakwazi enikwenzayo.” (Quran 23:51). 
Kwakhona uSomandla uthe, “Hini na nina bakholwayo yityani izinto 
ezivumelekileyo eSininike zona.” (Quran 2:172) Yena uRasoolullah sallallahu 
Alayhi Wasallam uchaza malunga nendoda ehambe uhambo olude, emdaka 
egcwele uthuli, eyondlala izandla zayo zijonge emazulwini, ibongoza isithi.” 
Yini Nkosi Yini Nkosi nasekubeni ukutya kwayo kuHaraam 
(kungavumelekanga), isiselo sayo siHaraam, impahla eyinxibileyo iHaraaam 
(ize ngendlela engavumelekanga) umzimba wayo wondliwe ngendlela 
engavumelekanga, xa kunjalo isikhungo (Dua) yayo ingomkeleka njani?” 


(Bukhari, Muslim) 

U-Hazrat Abu Muhammad al Hasan Bin Ali Bin Abi Talib umzukulwana 
kaRasoolullah Sallallahu Alayhi Wasallam lo wayesithi livumba lakhe elimnandi 
(wayemthanda kakhulu) wathi, 


Nanga amagama endathi ndawabamba ngentloko esuka ku-Rasoolullah 
Sallallahu Alayhi Wasallam: “Yeka oko ukuthandabuzayo uthabathe oko 


ungenamathandabuzo kuko.” 


(Tirmidhi, Nasai) 

Kubaliswa ngu Abu Hurayrah Radiallahu Anhu 


“Inzalenye yokuggibelela kwe Islam, kukuba ungazibandakanyi noko 
kungambandakanyiyo.” 


(Tirmidhi, Ibn Majah) 

Kubaliswa ngu Anas bin Maalik Radiallahu Anhu 


“Akukho namnye kuni okholwayo (ngokunyanisekileyo) de abe unqwenelela 
umntakwabo oko akunqwenelela isiqu sakhe.” 


(Bukhari, Muslim) 

Kubaliswa ngu Abdullah ibn Mas'ood Radiallahu Anhu 


“Akuvumelekanga uphalaza igazi lenye iMuslim (engqinayo ukuba akukho 
thixo ufanelwe ukukhonzwa ngaphandle kuka-Allah), nokuba Mna 
ndingumThunywa ka-Allah, ngaphandle kweemeko ezintathu: umntu 
okrexezayo nasekubeni etshatile, umntu obuleleyo kunye nomtu othe 
washiya inkolo wazikhwebula eluntwini.” 


(Bukhari, Muslim) 

Kubaliswa ngu Abu Hurayrah Radiallahu Anhu 


“Lowo ukholelwa ku-Allah nakwi mini yokuggibela makathethe 
okulungileyo okanye athi cwaka. Lowo ukholelwa ku-Allah nakwimini 
yokuggibela kufuneka ahloniphe ummelwane wakhe. Lowo ukholwa ku- 
Allah nakwi mini yokugqibela kufuneka alihloniphe indwendwe lakhe.” 


(Bukhari, Muslim) 








Hazrat Abu Hurayrah Radhiallahu Anhu uchaza ukuba ndoda ithile yathi 
kuRasoolullah Sallallahu Alayhi Wasallam, 


“Ndicebise.” URasoolullah Sallallahu Alayhi Wasallam wathi, “Musa ukuba 
nomsindo.” Lo ndoda kwakhona yacela ucetyiswa amatyeli ambalwa, kodwa 
rhogo uRasoolullah Sallallahu Alayhi Wasallam wathi, “Musa ukuba 
nomsindo.” 


(Bukhari) 

Kubaliswa ngu Abu Ya'la Shaddaad ibn Aws Radiallahu Anhu 
“Inene u-Allah unyanzelisile ukuba nenceba kwizinto zonke. Kengoko za 
ubulala bulala ngenceba xa uxhela, shela ngenceba (novelwano). Lola imela 


okanye ibhoso khona ukuze isilwanyana singeva buhlungu kakhulu.” 


(Muslim) 

Kubaliswa ngu Abu Dharr, Muadh bin Jabal Radiallahu Anhuma 
“Moyike u-Allah naphina apho ukhoyo, landelisa okungalunganga 
ngokulungileyo okuyakuthi kwesule (oko kungalunganga) kwaye uziphathe 
kakuhle xa uhleli nabantu.” 


(Tirmidhi) 

U-Abdullah Ibni Abbas RadhiAllahu Anhu uchaza ukuba, Ngenye imini 
ndandikhwele ngasemva kuka Rasoolullah Sallallahu Alayhi Wasallam kulapho 
wathi, 


Hini na mfana, Ndizakufundisa amagama (engcebiso), “(Rhogo) khumbula u- 
Allah, u-Allah uyakukukhusela. (Rhogo) khumbula u-Allah, u-Allah 
uyakumfumana phambi kwakho. Ukuba kukho into oyifunayo, yifune ku- 
Allah, kwaye ukuba ufuna uncedo, cela uncedo ku-Allah Yedwa. Yazi ukuba 
ihlabathi liphela okanye igela labahlali linokuhlangana lizama ukukunceda 
kwinto ethile, alisayi kukunceda nganto ngaphandle koko u-Allah athe 
wakubhala ukuba ukufumane, kanti ukuba banokuhlangana befuna 
ukwenzakalisa, abasayi kukwenzakalisa kwaphela ngaphandle koko u-Allah 
akubhalileyo (ukuba kwenzeke) kuwe. Ipen sele iphakanyisiwe kwaye 
namaphepha sele omile.” 


(Tirmidhi) 

Kubaliswa ngu Uqbah ibn Amr al Ansaari al Badri Radiallahu Anhu 
“Inene enye yeentetho zabantu bangaphambili abazifumana kwiimfundiso 
zaba Profethi kukuba, Xa ungenazo iintloni ungenza nayiphi na into 
oyifunayo.” 


(Bukhari) 

Kubaliswa ngu Abu Amr Radiallahu Anhu 


Ndathi, Hini na Rasoolullah Sallallahu Alayhi Wasallam, “Ndinike ingxelo 
malunga ne-islam eyakuthi indenze kungabikho mfuneko yokubuza mntu 
(emva kokuba undinike lo ngxelo).” URasoolullah sallallahu Alayhi Wasallam 
waphendula, wathi, “Yithi ndiyakholwa ku-Allah emva koko uzinze (kweso 
sibhambathiso ungagungqi).” 


(Muslim) 

Kubaliswa ngu Jaabir bin Abdullah al Ansaari Radiallahu Anhuma 


“Ndixelele ukuba ndithandaza imithandazo ebekiweyo, ndiyazila 
ngeRamadhaan, ndithabatha okuvumelekileyo njengokuvumelekileyo, 
ndithabatha okungavumelekanga njengokungavumelekanga, ingaba 
ngokwenza oko ndiyakuyingena iParadesi?” Waphendula wathi, “Ewe 
(uyakuyingena).” 


(Muslim) 

Kubaliswa ngu Abu Maalik al Haarith bin Aasim al Ash’aree Radiallahu Anhu 


“Ucoceko sisigingatha se - Imaan. Alhamdulillah ugcwalisa isitya sesikali, u- 
Sub-haanallah no Alhamdulillah bedibene bagcwalisa konke okuphakathi 
kwamazulu nomhlaba. Umthandazo kukukhanya, umnikelo bubunggina, 

unyamezela kukukhazimla kwaye iQuran izakuthethelela okanye izakufaka 

enkathazweni. Engulowo ugala usuku engumthengisi wobomi bakhe 
kunokwenzeka ukuba uyabukhulula (ezimbandezelweni) okanye abe 
uyabutshabalalisa.” 


(Muslim) 

UHazrat Abu Dharr Radhiallahu Anhu uchaza ukuba 
uRasoolullah Sallallahu Alayhi Wasallam enye yeentetho 
awazicaphula kwiNkosi Esikelelekileyo neHloniphekileyo Yona Yathi, 


“Hini na zicaka Zam, ingcinezelo andiyivumelanga nakwisigu Sam, 
ngokunjalo andiyivumelanga naphakathi kwenu, kengoko musani 
ukucinezelana. Hini na zicaka Zam, nonke nilahlekile ngaphandle kwalowo 
Ndithe Ndamkhokela, kengoko cela ukukhokelwa Kum, Inene 
Ndiyakukhokela. Hini na zicaka Zam nonke nilambile ngaphandle kwalowo 
ndithe Ndamnika ukutya, kengoko cela ukutya Kum, Ndiyakukunika ukutya. 
Hini na zicaka Zam, nonke nize ngaphandle kwalowo Ndithe Ndamembesa, 
kengoko cela ukwambeswa Kum. Hini na zicaka Zam, nenza izono imini 
nobusuku, Mna ndiyazixolela zonke izono zenu, kengoko cela uxolelwa 
izono, Ndiyakuxolela. Hini na zicaka Zam, aninawo amandla 
okundonzakalisa, kwaye anisokuze nikwazi ukuba luncedo Kum. Hini na 
zicaka Zam, ukuba abo bokugala nabo bokugqibela benu, abantu okanye 
Jinn kunokuthi kanti baneyona ntliziyo yaka yanobuthixo, Obobuthixo 
abusayi kubongeza ubuKumkani Bam nangayiphi indlela. Hini na zicaka Zam 
ukuba abo bokuqala nabo bokuggibela benu, abantu okanye iJinn banokuthi 
babeneyona ntliziyo yaka yambi kubantu bonke, Obobubi abusayi kubucutha 
ubukumkani Bam nangayiphi indlela. Hini na zicaka Zam, ukuba owokugala 
kunye nowokuggibela kuni abantu kunye neeJinn ninokuthi niphakame 
endaweni enye nicele Kum, Ndingabanika konke oko bakufunayo ngamnye 
ngamnye kuni, kodwa ukwenza oko akusayi kucutha nto Kum ngaphandle 
nje kokuba kufane noko kuthi kucuthwe elwandle xa ufake inaliti. Hini na 
zicaka Zam, izenzo zenu zizo endizibalayo kuni khona ukuze ndizokunivuza, 
kengoko lowo unethuba lokwenza okulungileyo, makadumise u-Allah kanti 
lowo uthe akenza njalo (lowo uthe enethuba lokudumisa u-Allah 
angamdumisi), kufuneka angagxeki mntu koko agxeke isiqu sakhe.” 


(Muslim) 

UHazrat Abu Dharr Radhiallahu Anhu uchaza 
ukuba abanye bamagabane (Sahaba) kaRasoolullah 


“Hini na Rasoolullah Sallallahu Alayhi Wasallam, izityebi ziyithathe yonke 
imivuzo,ziyathandaza njengokuba nathi sithandaza, ziyazila njengokuba 
nathi sizila, zinikezela iminikelo ngentsalela yobutyebi bazo.” URasoolullah 
Sallallahu Alayhi Wasallam wathi, “Ingaba u-Allah akanenzelanga zinto 
eninokunikela ngazo na? Inene iTasbeeh (ukuthi Sub-haanallah 
kungumnikelo, iTakbeer nganye (ukuthi Allahu Akbar) kungumnikelo, 
kwaye neTahmeed (ukuthi Alhamdulillah) nako ngumnikelo. Kanti neTahleel 
(ukuthi La ilaaha illallah) nako ngumnikelo. Ukuyalela okulungileyo nako 
ngumnikelo, kanti nokunqanda okungalunganga nako ngumnikelo, 
nokuzalisekisa inkanuko yesondo (nonkosikazi wakho) nokwenza oko 
ngumnikelo.” Abuza amaqabane akhe ukuba, “Hini na Rasoolullah Sallallahu 
Alayhi Wasallam, Intoni! Xa sizalisekisa iinkanuko zethu (namakhosikazi) 
ingaba siyakufumana umvuzo na ngokwenza oko?” Waphendula wathi, 
“Ingaba aniyiboni na ukuba beninokuzalisekisa iinkanuko zenu zesondo 
ngendlela engavumelekanga, ingaba ubungazokufumana isohlwayo na? 
Ngokunjalo xa uthe wazizalisekisa ezo nkanuko ngendlela esemthethweni, 
ufanele ukuba avuzwe ngokwenza njalo.” 


(Muslim) 

Kubaliswa ngu Abu Dharr Radiallahu Anhu 


“Kukho umnikelo olunyanzelo ngokwejoyini yomzimba nganye yonke imihla 
ilanga liphuma. Ukugweba ngobulungisa phakathi kwabantu ababini nako 
ngumnikelo. Ukunceda umntu ngento yokukhwela nako ngumnikelo. 
Ukukhwelisa umthwalo womntu (kwisithuthi sakhe) ngumnikelo. Uthetha 
igama elilungileyo ngumnikelo. Inyathelo ngalinye olithabathayo ukuya 
emthandazweni ngumnikelo, ukususa emgaqweni into enobungozi 
ngumnikelo.” 


(Bukhari, Muslim) 

“Ukulunga kukuziphatha kakuhle, isono yilanto ingakonwabisiyo 
emphefumlweni, kwaye akuthandi ukuba abantu bayazi.” 


(Muslim) 


Waabisah bin Mabad uchaza ukuba ndafika kuRasoolullah Sallallahu Alayhi 
Wasallam yena uRasoolullah Sallallahu Alayhi Wasallam wathi, 


“Uze kundibuza ngokulungileyo?” Ndaphendula ndathi, “ewe.” Yena 
Sallallahu Alayhi Wasallam wathi, “Bonisana nentliziyo yakho. Ukulunga 
koko kwenza umphefumlo nentliziyo zonwabe. kanti isono koko kuthi 
kwenza ukungonwabi emphefumlweni kwenza intliziyo ithathe ibeka 
nasekubeni abantu bekucebisa ukuba wenze lonto.” 


(Ahmed, Daarimi) 

uRasoolullah Sallallahu Alayhi Wasallam wasinika intshumayelo eyathi 
yenza iintliziyo zagcwala uloyiko kwaye zagenggeleka iinyembezi 
emehlweni wethu. Sathi, “Hini na Rasoolullah Sallallahu Alayhi Wasallam 
Kukhangeleka ingathi ngamazwi okuthi ndlela ntle la, kengoko sicebise.” 
Yena Sallallahu Alayhi Wasallam wathi, “Ndinicebisa ukuba nimoyike u- 
Allah (Taqwa) kwaye nimamele nithobele inkokheli yenu nokuba isisicaka 
(slave) yinkokheli yenu na. Inene nawuphina kuni oyakuthi aphile ubomi 
obude uyakubona impixano eninzi, kengoko xa kunjalo gcina iSunnah yam 
kunye neSunnah yeKhulafa Ar-Rashideen, bona bakhokelela endleleni ethe 
tye. Bambelela kuyo ngemihlathi. Lumkelani izinto ezifika bumini 
enkolweni, kuba inene yonke into efika bumini enkolweni (bidah) 
iyalahlekisa.” 


(Abu Dawud, Tirmidhi) 

“Ndathi,” Hini na Rasoolullah sallallahu alayhi wasallam, Ndixelele ngento 
enokuthi indingenise eParadesi kwaye indisindise esiHogweni. “Yena 
sallallahu alayhi wasallam wathi.” Undibuze ngento enkulu kakhulu, kodwa 
ilula kulowo u-Allah athe wamenzela lula, Khonza u-Allah ngaphandle 
kokwenza omahlulelane naYe, Qiniseka ngokuthandaza, Bhatala IZakaat, Zila 
ngeRamadhaan, Uye nakwi Hajj yendlu ka-Allah.” Emva koko wathi 
uRasoolullah Sallallahu Alayhi Wasallam, “Ingaba akufuni na ukuba 
ndikubonise into elungileyo? Uzila likhaka, umnikelo wosula zonke izono 
njengokuba amanzi ewucima umlilo, kanti nokuthandaza komntu 
ezinzulwini zobusuku.” Emva koko wacengceleza, “Abo bashiya oomandlalo 
babo, baye kuthandaza eNkosini yabo benoloyiko nethemba, yaye bona 
bayanikezela kumalizo ngoko Sibanike kona. Akukho mntu waziyo ukuba 
yintoni na ayifihlelweyo eya kubavuyisa njengomvuzo woko bakwenzayo.” 
(Surah As-Sajdah 16-17) Emva koko Yena usallallahu Alayhi Wasallam wathi, 
“Ingaba ndingakuxeleli na malunga nentloko yalento, intsika kunye 
nencochoyi yayo?” Ndaphendula ndathi, “Ewe, Hini na Mthunywa ka-Allah.” 
Yena uRasoolullah Sallallahu Alayhi Wasallam wathi, “Intloko yale nto yi- 
Islam, intsika yayo ngumthandazo kanti incochoyi yayo yi Jihad.” Kwakhona 
yena uSallallahu Alayhi Wasallam wathi, “Ingaba ndikuxelele na ngesiseko 
yako konke oko?” Ndaphendula ndathi, “Ewe, Hini na Mthunywa ka-Allah.” 
Waveza ilwimi lakhe wathi, “Lilawule.” Ndathi, “Hini na Mprofethi ka- Allah, 
ingaba sizakuxoxiswa ngento esiyithethayo na?” Yena uSallallahu Alayhi 
Wasallam wathi, “Inga angohluthwa kuwe umama wakho, Hini na Muadh 
Akukho nto ingunobangela wokuba abantu baphoswe ngobuso okanye 
ngempumlo emlilweni wesiHogo ngaphandle kwezivuno zamalwimi abo?” 


(Tirmidhi) 

1000311513 ngu Abu Thalabah al Kushanee Jurthoom bin Naashir Radiallahu Anhu 


“Inene u-Allah Ta'ala wenza nyanzelekileyo izinto ezithile enkolweni 
(fardh), kengoko musa ukungazikhathaleli. Ubeke imida, kengoko musa 
ukuyingumla lo mida. Uye wasinganda kwizinto ezithile musa ukwenza 

okuphikisanayo nazo, akathethanga nto kwezinye izinto, ngenza yovelwano 
lwenu hayi kuba ezilibele, kengoko musa ukuzigrumba.” 


(Daragutni) 

Kubaliswa ngu Sahl bin Saad as Saaidee Radiallahu Anhu 


“Indoda ethile yeza kuRasoolullah Sallallahu Alayhi Wasallam yathi, “Hini na 
Mthunywa ka-Allah, ndibonise isenzo esinokuthi ukuba ndinokusenza, u- 
Allah angandithanda, nabantu bangandithanda.” Yena uRasoolullah 
Sallallahu Alayhi Wasallam wathi, “Lahla ihlabathi u-Allah uzakuthanda, 
kwaye musa ukuzihlupha ngoko kusezandleni zabanye abantu, abantu 
bayakuthanda.” 


(Ibn Majah) 

Kubaliswa ngu Abu Saeed al Khudri Radiallahu Anhu 
“Akufuneki wonzakalise kwaye ungaziphindezeli ngokwenzakalisa.” 


(Ibn Majah) 

Kubaliswa ngu Ibn Abbas Radiallahu Anhuma 


“Ukuba abantu bebenikwa konke abakubangayo, abanye bebezakubanga 
ubutyebi kunye negazi labanye abantu. Kodwa uxanduva lokuza nobungqina 
likulowo ubangayo kwaye ukufunga kuluxanduva kulowo walayo (oko 
kubangwayo).” 


(Bayhaqi) 

Kubaliswa ngu Abu Saeed al Khudri Radiallahu Anhu 


“Nawuphi na obona okungalunganga, makakunqande ngesandla sakhe 
ukuba akakwazi (ukunqanda ngesandla sakhe), makakunqande ngolwimi 
Iwakhe ukuba akakwazi nokwenza oko, (makakunqande ngentliziyo yakhe) - 
(makabonise intiyo yobobubi ngentliziyo) elo lelona nqanaba lisezantsi 
lenkolo.” 


(Muslim) 

Kubaliswa ngu Abu Hurairah Radiallahu Anhu 


“Musani ukumonelana. Musani ukuwenyusa amaxabiso phakathi kwenu. 
Musani ukucaphukelana. Musani ukuzelana ngomva (ngexesha lemfuneko). 
Musani ukwenza urhwebo ngaxesha linye nomnye wenu esenza urhwebo, 
koko yibani ngabanquli baka-Allah nabantakwe. Yonke iMuslim 
ngumntakwe enye kwenye, azicinizelani, azishiyani enyanyeni, 
azixokisanani, ayiyijongeli phantsi enye iMuslim. “ITaqwa ilapha, wabe 
esolatha esifubeni kathathu. Bububi ukuba iMuslim ijongele phantsi 
umntakwayo oyiMuslim. Yonke iMuslim ingcwele kwenye iMuslim, i.e. igazi 
layo, ubutyebi bayo kunye nesidima sayo.” 


(Muslim) 

Kubaliswa ngu Abu Hurairah Radiallahu Anhu 


“Nawuphina lowo uyakuthi asuse intlungu yasemhlabeni kwelinye ikholwa, 
u-Allah uyakuyisusela enye yeentlungu zemini yomgwebo. Kwaye lowo uthi 
azalisekise iimfuno zomnye umntu, u-Allah uyakumzalisekisela iimfuno 
zakhe zase mhlabeni nezexa elizayo. Nawuphina lowo uzifihlayo izenzo ezibi 
zenye iMuslim, u-Allah uyakumkhusela kweli hlabathi nakwixa elizayo. U- 
Allah uyakuthi gqolo enceda isicaka saKhe xa naso sinceda umntakwe waso. 
Lowo uthi athabathe alandele indlela yokufuna ulwazi (Iwenkolo). U-Allah 
uyakumenzela lula indlela eya eParadesi. Akukho bantu bathi badibane 
kwenye yezindlu zika- Allah, becengceleza incwadi ka-Allah, kwaye 
befundisana yona, ngaphandle kokuba ihle phezu kwabo inzolo (Sakeenah), 
ibarhangge inceba ka-Allah, iingelosi zibarhangge kwaye u-Allah athethe 
ngabo kwabo bakufutshane naye (iingelosi). Nawuphina oyekelela 
umxakatho ngezenzo zakhe (ezilungileyo) akasayi kuzibona ebekwa 
phambili ngenxa yomnombo wakhe.” 


(Muslim) 

U-Hazrat Ibni Abbas Radhiallahu Anhuma uchaza ukuba uRasoolullah Sallallahu 
Alayhi Wasallam enye yezinto azicaphula ku-Allah Ta'ala yile, 


“Inene u-Allah Ta'la uzibhalile izenzo ezihle nezibi. Emva koko wacacisa 
(wathi), Lowo ebenenjongo yokwenza okulungileyo, kodwa akakwazi 
ukuyenza, u-Allah ubhala (ecaleni kwegama lakhe) ukuba esosenzo 
silungileyo usenze ngokupheleleyo. Kanti ukuba ebenenjongo yokwenza 
okulungileyo, kwaye wakwenza oko kulungileyo, u-Allah ubhala egameni 
lakhe ukuba (eso senzo sihle) usenze amatyeli alishumi siphindaphindwe 
uyokutsho kumakhulu asixhenxe nangaphezulu. Kodwa ukuba ebenjongo 
yokwenza ububi, kodwa akabenza, u-Allah ubhala ukuba (egameni lakhe) 
ukuba uwenze okulungileyo ngokupheleleyo. Kanti ukuba ebenjongo 
yokwenza okungalunganga kodwa ade akwenze, u-Allah ubhala (egameni 
lakhe) ububi obunye.” 


(Bukhari) 

Kubaliswa ngu Abu Hurairah Radiallahu Anhu 


“Inene u-Allah Ta'ala uthi, Lowo unobutshaba neqabane lam, Mna 
ndibhengeza imfazwe naye. Akukho nanye into eyenza isicaka sisondele 
ngento endiyithanda kakhulu ukogqitha ukwenza imiyalelo yenkolo 
endiyenze yalunyanzelo kuso. Isicaka sithi gqolo sisondela Kum 
ngengezenzo eziyi Nafl (izenzo ezinganyanzelekanga) side sibeyintandane 
Yam. Xa Ndimthanda, Ndibazindlebe zaso esimamela ngazo, amehlo esibona 
ngawo, isandla esibamba, kunye neenyawo esihamba ngazo. Xa sicela Kum, 
Ndiyakusinika (oko sikucelayo), xa sicela ukhuselwa Ndim, Inene 
Ndiyakumnika ukhuselo.” 


(Bukhari) 

Kubaliswa ngu Ibn Abbas Radiallahu Anhuma 


“Inene u-Allah undixolelele kubalandeli bam iimpazamo zabo, izinto 
abazenze ngokulibala, kunye noko bakwenze ngokunyanzelwa.” 


(Ibn Majah) 

UHazrat Abdullah Ibn Umar Radhiallahu Anhuma uchaza ukuba uRasoolullah 
Sallallahu Alayhi Wasallam wandibamba egxalabeni wathi, 


“Hlala apha emhlabeni oku komhambi okanye oku komntu onqumla 
indlela.” 


U-Abdullah Ibn Umar adhiallahu Anhuma wayedla ngokuthi, 
“Ebusuku musa ukulindela ukuba uzakuphila kude kube kusasa, kanti 
nakusasa musa ukulindela ukuba uzakuphila kude kube sebusuku, Nanekela 


impilo yakho phambi kokuba ufikelwe sisigulo, kwaye unanekele ubomi 
bakho phambi kokuba kufike ukufa.” 


(Bukhari) 

Kubaliswa ngu Abdullah bin Amr bin al Aas Radiallahu Anhu 


“Akhukho namnye onokukholwa (ngonyanisekileyo) ngaphandle kokuba 
iinkanuko zakhe zibe ziyakuthobela oko ndize nako.” 


(Kitaab al Hujjah) 


ol ¿£‏ بن مَالِكِ G>;‏ الل عَنْهُ َال 





نڅ رتو رد و 5 ;5 j. j‏ 
e‏ 
عتا السَّمَاءِ Pi‏ عَمَرْتُ لك يا اب اذم اك لو يی Se‏ 


ba 





U-Hazrat Anas Radhiallahu Anhu uchaza ukuba ezinye iintetho uRasoolullah 
Sallallahu Alayhi Wasallam azicaphula ku-Allah Ta'ala Yena (u-Allah) uthi, 


“Hini na nyana ka-Adam, Ngalo lonke ixesha ucela Kum ngenxa yokuba 
nethemba Kum, Ndiyakuxolela kuzo zonke izinto ozenzileyo, kwaye oko 
akundihluphi. Hini na nyana ka-Adam ukuba izono zakho zininzi 
kangangokuba zingafikelela nasesibhakabhakeni nasekubeni kunjalo ucele 
uxolelwa Ndim, Ndiyakuxolela. Hini na nyana ka-Adam ukuba unokuza kum 
nezono ezizalisa ihlabathi liphela, uze Kum, ungadibanisi mahlulelane Nam, 
Mna Ndiyakuza kuwe noxolelo oluzalise umhlaba.” 


(Tirmidhi) 

